ངས་སྐབས་རེ་ཁ་ཤས་ལ་རྩེད་མོ་རྩེས་ཏེ།ང་ཚོས་བདེན་པ་བཞི་ཤོད་པའི་སྐབས་ཀྱི་ཐར་པ་ཟེར་བ་དེ།མི་སྒེར་རེ་རེ་ལ་དབང་བའི་ཐར་པ་རེད།ང་རང་ཚོས་རྫོགས་ལྡན་ཞེས་བཤད་བཞིན་པ་ལྟར་དངོས་གནས་གནོད་འཚེའི་བསམ་སྦྱོར་མེད་པར་ཕན་པའི་བསམ་པ་དང༌།ཡ་རབས་ཀྱི་ཐོག་ནས་མི་ཚེ་སྐྱེལ་མཁན་གྱི་མི་སྡེ་ཞིག་བཟོ་ཐུབ་ན་དེ་ནི་དངོས་གནས་སྤྱི་ཚོགས་ཀྱི་ཐར་པ་རེད།དེར་བརྟེན།ངས་ཐར་པ་ལ་སྤྱི་ལ་དབང་བའི་ཐར་པ་ཞིག་དང༌།སྒེར་ལ་དབང་བའི་ཐར་པ་ཞིག་གཉིས་ཡོང་སྲིད་ཀྱི་རེད་ཅེས་བཤད་ཀྱི་ཡོད།ང་ཚོས་དེ་འདྲ་ཞིག་གི་བསམ་བློ་གཏོང་དགོས་ཀྱི་འདུགཁྱེད་རང་ཚོ་ཚང་མས་འདི་རྣམས་བློ་ལ་བཞག་ནས་བྱས་རྗེས་འཇོག་ཐུབ་པའི་བསམ་བློ་གཏོང་དགོས།གཞན་དག་ཤོད་རྒྱུ་མེད།